
Eelnõu

NARVA LINNAVOLIKOGU

MÄÄRUS



Narva linna Sotsiaalabiameti põhimäärus

Määrus kehtestatakse Kohaliku omavalitsuse korralduse seaduse § 22 lõike 1 punkti 34 ja Narva linna Põhimääruse punkti 10.2.1 alusel 

§ 1. Üldsätted

(1) Narva linna Sotsiaalabiamet (edaspidi amet) on Narva linna ametiasutus, mis täidab talle õigusaktidega ja käesoleva põhimäärusega antud ülesandeid.

(2) Ameti nimi on Narva linna Sotsiaalabiamet. 

(3) Ametil on oma rekvisiitidega kirjaplank ja Narva linnavapi kujutisega pitsat. Ametil on oma alaeelarve ja arvelduskontod. Amet on raamatupidamiskohustuslane Narva Linnavalitsuse (edaspidi linnavalitsus) koosseisus.

(4) Ameti vara on munitsipaalomand. Ameti kasutusse antud linnavara valdamine, kasutamine ja käsutamine toimub Narva Linnavolikogu (edaspidi linnavolikogu) poolt kehtestatud korras.

(5) Amet juhindub oma tegevuses kehtivast seadusandlusest, linnavolikogu määrustest ja otsustest, linnavalitsuse määrustest ja korraldustest, käesolevast põhimäärusest, linnapea käskkirjadest, ameti direktori käskkirjadest ning teistest õigusaktidest.

(6) Ameti haldusalaks on sotsiaalhoolekanne, tervisedendus ja tervishoid Narva linnas. Ameti haldusalas tegutseb linna ametiasutuse hallatav asutus Narva Sotsiaaltöökeskus (edaspidi keskus).

(7) Ameti põhimääruse ja struktuuri kinnitab Narva Linnavolikogu.

§ 2. Ülesanded

Ameti ülesanded on:

1) Narva linnas elavatele inimestele toimetulekuraskuste ennetamiseks, kõrvaldamiseks ja kergendamiseks abi osutamine
2) osakonna tööks vajaliku info kogumine ja vahendamine ning andmekogudes sisalduvate andmete töötlemine
3) sotsiaaltoetuste määramine ja maksmine
4) sotsiaalteenuste ja muu sotsiaalabi osutamise korraldamine
5) eestkostega seonduva töö korraldamine ja perekonnaseadusest tulenevate Narva linna kui eestkosteasutuse ülesannete täitmine
6) omasteta surnute matmise korraldamine
7) tervishoiualase tegevuse korraldamine
71) tervisekaitsealaste õigusaktide täitmise korraldamine ja nende järgimise kontrollimine 
72) elanikkonna haiguste ennetamisele ja tervise edendamisele suunatud tegevuse korraldamine 
73) tervisele ohutu elukeskkonna loomisele, tervisehäirete ja haiguste ennetamisele suunatud programmide väljatöötamine ja elluviimise korraldamine
74) ettepanekute esitamine kohalikule omavalitsusele või teistele pädevatele organitele elukeskkonna seisundi parandamiseks ja tervise edendamiseks linnas
8) Narva linna sotsiaalhoolekande arengukava väljatöötamine
9) keskuse tegevuse koordineerimine, kontrollimine ja töö analüüsimine
10) valdkonna teavitamis-, koostöö- ja tunnustusürituste korraldamine
11) teiste ametiasutuste ja mittetulundusühingutega koostöö tegemine
12) valdkonnaga seotud mittetulundusühingute esindajate nõustamine
13) valdkonnaga seotud linnavalitsuse ja linnavolikogu õigusaktide eelnõude ettevalmistamine
14) muude seadustega ja kehtivate õigusaktidega ettenähtud ülesannete täitmine oma haldusalal
§ 3. Õigused

Põhimääruses sätestatud ülesannete täitmiseks on ametil õigus:

1) saada linna ametiasutustelt ja hallatavatelt asutustelt ning teistelt juriidilistelt ja füüsilistelt isikutelt andmeid ja informatsiooni, mis on vajalikud talle pandud ülesannete täitmiseks
2) teha linnavalitsusele ettepanekuid ameti ülesannete täitmiseks vajalike õigusaktide vastuvõtmiseks ning valmistada ette nende aktide eelnõud
3) võtta haldusaktidena vastu otsuseid osakonna pädevusse antud küsimustes
4) teha koostööd teiste asutuste ja organisatsioonide ning muude isikutega käesolevast põhimäärusest tulenevate ülesannete täitmiseks
5) teostada järelevalvet  riigi, munitsipaal- ja eraomandis olevate avalik-, eraõiguslike juriidiliste ja füüsiliste isikute halduses või omandis olevatel territooriumidel, ehitistel ning rajatistel tervisekaitsealaste õigusaktide täitmise üle ja õigusaktide rikkumise korral teha ettevõtte, asutuse, organisatsiooni juhtkonnale või füüsilisele isikule ettepanekud rikkumiste kõrvaldamiseks 
6) moodustada ameti pädevuses olevate küsimuste lahendamiseks alalisi ja ajutisi komisjone ja töögruppe, kaasata oma töösse koosseisuväliseid spetsialiste  
7) kaasata oma ülesannete täitmisel vajadusel ja kokkuleppel linnavalitsusega teiste struktuuriüksuste teenistujaid
8) kontrollida keskuse ja teiste ameti eelarvest rahastavate asutuste tegevust
9) sõlmida Narva linna nimel füüsiliste ja juriidiliste isikutega lepinguid ametile pandud ülesannete täitmiseks linnavolikogu poolt kehtestatud korras
10) korraldada sotsiaaltöötajate väljaõpet
[bookmark: _GoBack]§ 4. Kohustused

Amet on kohustatud:

1) täitma temale pandud ülesanded tähtaegselt ja kvaliteetselt
2) kasutama tema kasutuses olevat vara ja vahendeid otstarbekalt ning heaperemehelikult
3) edastama teistele struktuuriüksustele nende ülesannete täitmiseks vajalikku informatsiooni

§ 5. Juhtimine

(1) Ameti tegevust planeerib ja juhib ameti direktor, kelle ülesandeks on tagada ameti majanduslik ja organisatsiooniline funktsioneerimine ning koordineerida ameti igapäevast tegevust.

(2) Direktorit nimetab ametisse ja vabastab ametist linnapea vastavalt avaliku teenistuse seadusele.

(3) Ameti direktor:

1) tagab käesolevas põhimääruses sätestatud ülesannete täitmise ja esindab ametit nende täitmisel

2) otsustab ametile eraldatud eelarvevahendite kasutamise ja tagab nende sihipärase kasutamise, vastutab selliste vahendite sihtotstarbelise ning täpse kasutamise eest

3) nimetab ametisse ja vabastab ametist ameti ametnikke ning sõlmib, muudab ja lõpetab töölepingud abiteenistujatega, kohaldab nende suhtes ergutusi ja distsiplinaarkaristusi

4) määrab ameti ametnike ja abiteenistujate ameti- ja tööülesanded, kinnitab nende ameti- ning tööjuhendid, vastavalt vajadusele määrab ametisisese tööjaotuse

5) kinnitab ameti ametnike ja abiteenistujate puhkuste ajakava ja korraldab nende täiendkoolitust

6) koostab aastaeelarve eelnõu, korraldab tsentraliseeritud raamatupidamisarvestuse

7) annab linnavalitsuses aru ameti tegevusest

8) korraldab ameti asjaajamist, ameti valitsemisel oleva linnavara valdamist, kasutamist ja käsutamist linnavolikogu ja linnavalitsuse poolt kehtestatud korras, vastutab ameti vara ja ametile eraldatud vahendite sihtotstarbelise kasutamise eest

9) koordineerib keskuse tegevust ja korraldab keskuse tegevuse kontrollimist

10) linnavalitsuse korralduste alusel sõlmib, muudab ja lõpetab tööleping keskuse juhatajaga

11) teeb linnavalitsusele ettepanekuid ameti töö parendamise ja struktuuri muutmise kohta

12) korraldab muude linnavolikogu ja -valitsuse poolt ametile pandud ülesannete täitmist

13) vastutab oma ametijuhendis, käesolevas põhimääruses sätestatud ja linnavolikogu ning linnavalitsuse poolt ametile seaduse alusel pandud ülesannete õigeaegse, täpse ja õiguspärase täitmise eest.

(4) Direktor omab allkirja õigust ameti nimel, annab töö korraldamiseks ameti töötajatele seaduste alusel käskkirju ning suulisi ja kirjalikke korraldusi.

(5) Direktori äraolekul asendab teda ametijuhendiga või linnapea käskkirjaga määratud isik. 
§ 6. Finantseerimine ja majandamise alused

(1) Amet on linna eelarve vahenditest finantseeritav asutus. Peale selle on ametil õigus saada rahalisi vahendeid riigieelarvest, sihtasutustelt, teistelt juriidilistelt ja füüsilistelt isikutelt oma haldusala ülesannete täitmiseks.

(2) Ameti finants-majanduslikku tegevust kontrollib ja teostab mitte harvem kui kord 3 aastas  finants-majandusliku tegevuse revisjoni Narva Linnavalitsuse Rahandusamet.



§ 7. Ameti reorganiseerimine ja tegevuse lõpetamine

(1)  Amet reorganiseeritakse ja likvideeritakse linnavolikogu otsusel.

(2) Ameti likvideerimisel antakse arhiveerimisele kuuluvad dokumendid säilitamisele linnaarhiivi.

§ 8. Jõustumine ja rakendussätted

(1)  Määrus jõustub 01.03.2015.a.

(2) Tunnistada kehtetuks Narva Linnavolikogu 28.06.2007.a määrus nr 26 ja Narva Linnavolikogu 14.06.2000.a määrus nr 31.










Tarmo Tammiste
Linnavolikogu esimees





















Õiend määruse eelnõu juurde „Narva linna Sotsiaalabiameti põhimääruse kinnitamine“


Narva linna Sotsiaalabiameti põhimääruse kinnitamine toimub Kohaliku omavalitsuse korralduse seaduse § 22 lõike 1 punkti 34 ja Narva linna Põhimääruse punkti 10.2.1 alusel ning vastavalt  Narva Linnavolikogu otsuse eelnõule „Narva ametiasutuste struktuuri ja teenistuskohtade koosseisude kinnitamine“. 

Põhimääruse muudatused on tingitud Linnaarstiteenistuse ühendamisest Sotsiaalabiametiga. Teenistuse edaspidine tegevuse jätkamine eraldi eraldiseisva struktuuriüksusena ei ole otstarbekas, arvestades töötajate väikest arvu. Kõige loogilisem on üle anda Linnaarstiteenistuse ülesandeid Sotsiaalabiametile, kuna nende ametiasutuste tegevus ja sihtgrupid langevad suuremas osas kokku. Teenistuse ülesannete üle andmine Sotsiaalabiametile võimaldab tõhustada tervishoiuala ja sotsiaalsfääri töötajate tegevust töös HIV-positiivsete, kindlustamata ja  psüühiliste häiretega  inimestega. Lisaks sellele, võimaldab meditsiinilise haridusega spetsialistide olemasolu Sotsiaalabiameti struktuuris Narva Sotsiaaltöökeskuse teenuste osutamist kõrgel tasemel, tagades nende kvaliteeti ja ohutust.
Vastavalt põhimäärusele lisanduvad Narva linna Sotsiaalabiameti ülesannete hulka tervishoiualased tegevused, sealhulgas tervisekaitsealaste õigusaktide täitmise korraldamine ja nende järgimise kontrollimine, elanikkonna haiguste ennetamisele ja tervise edendamisele suunatud tegevuse korraldamine, tervisele ohutu elukeskkonna loomisele, tervisehäirete ja haiguste ennetamisele suunatud programmide väljatöötamine ja elluviimise korraldamine ning  ettepanekute esitamine kohalikule omavalitsusele või teistele pädevatele organitele elukeskkonna seisundi parandamiseks ja tervise edendamiseks linnas.



Tatjana Patsanovskaja
abilinnapea direktori ülesannetes





